2008D0411 — DA — 14.05.2014 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 21. maj 2008 om harmonisering af 3 400-3 800 MHz-båndet for jordbaserede systemer, der kan levere elektroniske kommunikationstjenester i Fællesskabet (meddelt under nummer K(2008) 1873) (EØS-relevant tekst) (2008/411/EF) (EFT L 144, 4.6.2008, p.77)

Ændret ved:









▼B

KOMMISSIONENS BESLUTNING

af 21. maj 2008

om harmonisering af 3 400-3 800 MHz-båndet for jordbaserede systemer, der kan levere elektroniske kommunikationstjenester i Fællesskabet

(meddelt under nummer K(2008) 1873)

(EØS-relevant tekst)

(2008/411/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets beslutning nr. 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen) ( 1 ), særlig artikel 4, stk. 3, og ud fra følgende betragtninger: (1) I meddelelsen »Mere fleksibel regulering kan give hurtigere adgang til frekvensressourcer for trådløse elektroniske kommunikationstjenester« ( 2 ), der bl.a. handler om 3 400-3 800 MHz-båndet, gik Kommissionen ind for en mere fleksibel udnyttelse af frekvensspektret. Medlemsstaterne har i Frekvenspolitikgruppens udtalelse »Wireless Access Policy for Electronic Communications Services« af 23. november 2005 understreget, at det i den førte politik er vigtigt at stræbe efter teknologi- og tjenesteneutralitet, hvis man vil opnå en mere fleksibel udnyttelse af frekvensspektret. Udtalelsen fremhæver, at disse strategiske mål ikke bør gennemføres på én gang, men gradvis for at undgå forstyrrelser på markedet. (2) Allokering af 3 400-3 800 MHz-båndet til faste, nomadiske og mobile anvendelser er et vigtigt element i håndteringen af konvergensen mellem mobiltelefoni, fastnettelefoni og radiospredning og afspejler den tekniske innovation. Tjenester, der udbydes på dette frekvensbånd, bør hovedsageligt rettes mod slutbrugeradgang til bredbåndskommunikation. (3) Det forventes, at de trådløse bredbåndstjenester for elektronisk kommunikation, som vil få tildelt 3 400-3 800 MHz-båndet, i stor udstrækning vil være fælleseuropæiske tjenester i den forstand, at brugerne af sådanne elektroniske kommunikationstjenester i en medlemsstat også kan få adgang til tilsvarende tjenester i enhver anden medlemsstat. (4) I medfør af artikel 4, stk. 2, i beslutning nr. 676/2002/EF gav Kommissionen den 4. januar 2006 Den Europæiske Konference af Post- og Teleadministrationer (herefter benævnt »CEPT«) mandat til at identificere betingelserne for udbud af harmoniserede frekvensbånd i EU til brug for tjenester, der giver trådløs bredbåndsadgang. (5) På baggrund af dette mandat har CEPT udsendt en rapport (CEPT Report 15) om trådløs bredbåndsadgang, hvori det konkluderes, at det er teknisk muligt at udbygge fastnet, mobilnet og net til nomadiske anvendelser inden for 3 400-3 800 MHz-båndet på de tekniske vilkår, der er beskrevet i afgørelse ECC/DEC/(07)02 fra Electronic Communications Committee og i rekommandation ECC/REC/(04)05. (6) Da markedet efterspørger jordbaserede elektroniske kommunikationstjenester med bredbåndsadgang i de pågældende bånd, bør resultaterne af CEPT-mandatet umiddelbart anvendes i Fællesskabet og gennemføres af medlemsstaterne. På baggrund af forskellene mellem den nuværende udnyttelse og markedets efterspørgsel efter delbåndene 3 400-3 600 MHz og 3 600-3 800 MHz på nationalt plan bør der fastsættes forskellige frister for allokering og tilrådighedsstillelse af de to delbånd. (7) Allokeringen og tilrådighedsstillelsen at 3 400-3 800 MHz-båndet i overensstemmelse med resultaterne af mandatet vedrørende trådløs bredbåndsadgang tager hensyn til, at der i forvejen findes andre anvendelser inden for dette frekvensbånd, og udelukker ikke, at det i fremtiden kan udnyttes af andre systemer og tjenester, som er placeret i dette bånd i overensstemmelse med ITU's radioregulativer (ikke-eksklusiv allokering). I rapporten »ECC Report 100« er der udarbejdet passende delingskriterier for sameksistens med andre systemer og tjenester i samme og tilstødende bånd. Rapporten bekræfter bl.a., at det ofte er muligt at udnytte båndene i fællesskab med satellitbaserede tjenester, når der tages hensyn til omfanget af disses udbygning i Europa, til kravene om geografisk adskillelse og til en bedømmelse sag for sag af terrænets faktiske topografi. (8) Block Edge Masks (BEM) er tekniske parametre, der gælder for hele den frekvensblok, som benyttes af en bestemt bruger, uanset hvor mange kanaler den teknologi, brugeren har valgt, beslaglægger. Det er tanken, at BEM'er skal indgå i ordningen for frekvenstilladelser. De omfatter både udstråling i frekvensblokken (sendeeffekt internt i frekvensblokken) og ud af den (udstråling uden for frekvensblokken). Disse reguleringsforskrifter skal gøre det muligt at håndtere risikoen for skadelige forstyrrelser mellem net, der grænser op til hinanden, og de indskrænker ikke gyldigheden af de grænser, der er fastsat i krav til udstyr efter Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse ( 3 ). (9) Harmoniseringen af de tekniske vilkår for tilrådighedsstillelse og effektiv udnyttelse af frekvenser omfatter ikke tildeling, licensprocedurer eller tidsmæssige forhold, ej heller spørgsmålet om, hvorvidt der skal benyttes udbud i konkurrence ved tildeling af radiofrekvenser, idet denne proces tilrettelægges af medlemsstaterne efter gældende fællesskabsret. (10) Forskelle mellem de nedarvede forhold i de enkelte lande kan føre til konkurrencefordrejning. De bestående rammeforskrifter giver medlemsstaterne midler til at løse disse problemer på en forholdsmæssigt afpasset, ikke-diskriminerende og objektiv måde under overholdelse af fællesskabsretten, herunder Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) ( 4 ) og Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) ( 5 ). (11) 3 400-3 800 MHz-båndet benyttes til bestående anvendelser i tredjelande, og det kan i flere medlemsstater begrænse andre elektroniske kommunikationsnets mulighed for at indføre og udnytte dette frekvensbånd. Kommissionen bør underrettes om sådanne begrænsninger, jf. beslutning 676/2002/EF, artikel 7 og artikel 6, stk. 2, og disse oplysninger bør offentliggøres, jf. samme beslutnings artikel 5. (12) For at sikre en effektiv udnyttelse af 3 400-3 800 MHz-båndet på langt sigt bør myndighederne fortsætte med undersøgelser, der tager sigte på øget effektivitet og innovativ udnyttelse, f.eks. ved maskenet. Sådanne undersøgelser bør indgå i overvejelserne, når denne beslutning tages op til revision. (13) Foranstaltningerne i denne beslutning er i overensstemmelse med udtalelse fra Frekvensudvalget — ud fra følgende betragtninger: VEDTAGET FØLGENDE BESLUTNING:







Artikel 1

Denne beslutning har til formål at harmonisere vilkårene for tilrådighedsstillelse og effektiv udnyttelse af 3 400-3 800 MHz-båndet til jordbaserede systemer, der kan levere elektroniske kommunikationstjenester, uden at beskyttelsen og den fortsatte drift af andre, bestående anvendelser af dette frekvensbånd indskrænkes.

▼M1

Artikel 2

1. Medlemsstaterne udpeger 3400-3800 MHz-båndet og stiller det uden eksklusivitet derefter til rådighed for jordbaserede elektroniske kommunikationsnet i overensstemmelse med de parametre, der er fastlagt i bilaget, uden at beskyttelsen og den fortsatte drift af andre, bestående anvendelser af dette frekvensbånd indskrænkes. Endvidere behøver medlemsstaterne ikke anvende de parametre, som findes i bilaget, på brugsrettigheder i 3 400-3 800 MHz-båndet for jordbaserede elektroniske kommunikationsnet, der var tildelt på datoen for vedtagelsen af denne beslutning, hvis udøvelsen af disse rettigheder ikke forhindrer, at frekvensbåndet anvendes som beskrevet i bilaget.

2. Medlemsstaterne sikrer, at de i stk. 1 omhandlede net yder passende beskyttelse for systemer i tilstødende frekvensbånd.

3. Medlemsstaterne behøver ikke overholde forpligtelserne efter denne beslutning i geografiske områder, hvor koordinering med tredjelande forudsætter, at der afviges fra parametrene i bilaget.

Medlemsstaterne træffer alle gennemførlige foranstaltninger for at løse de problemer, sådanne afvigelser giver anledning til, og underretter Kommissionen om dem og om de berørte geografiske områder; de offentliggør oplysningerne herom i medfør af beslutning 676/2002/EF.

▼B

Artikel 3

Medlemsstaterne tillader, at 3 400-3 800 MHz-båndet bruges i overensstemmelse med artikel 2 til følgende elektroniske kommunikationsnet: fastnet, mobilnet og net til nomadiske anvendelser.

▼M1

Medlemsstaterne fremmer koordineringsaftaler med henblik på at muliggøre driften af disse net, under hensyntagen til gældende forskriftsprocedurer og rettigheder.

▼B

Artikel 4

Medlemsstaterne følger nøje brugen af 3 400-3 800 MHz-båndet og indberetter resultaterne til Kommissionen med sigte på jævnlige og rettidige nyvurderinger af beslutningen.

▼M1

Artikel 4a

Medlemsstaterne tager vilkårene i bilaget i anvendelse senest den 30. juni 2015.

Medlemsstaterne aflægger rapport om anvendelsen af denne beslutning senest den 30. september 2015.

▼B

Artikel 5

Denne beslutning er rettet til medlemsstaterne.

▼M1









BILAG

TEKNISKE PARAMETRE, JF. ARTIKEL 2

A. GENERELLE PARAMETRE

1. Den foretrukne dupleksdrift i 3 400-3 600 MHz-delbåndet er TDD (Time Division Duplex).

2. Alternativt kan medlemsstaterne indføre FDD-drift (Frequency Division Duplex) i 3 400-3 600 MHz-delbåndet med henblik på at a) sikre en mere effektiv frekvensanvendelse ved at dele eksisterende brugsrettigheder i en periode med sameksistens eller ved at indføre markedsbaseret frekvensforvaltning b) beskytte eksisterende brugsrettigheder eller undgå interferens, eller c) koordinere med tredjelande. Hvis der indføres FDD-drift, skal dupleksafstanden være 100 MHz, hvor terminalstationens udsendelse (FDD-uplink) foregår i den nedre del af det bånd, der går fra 3 410 MHz og op til 3 490 MHz, og basisstationens udsendelse (FDD-downlink) foregår i den øvre del af det bånd, der går fra 3 510 MHz og op til 3 590 MHz.

3. Duplexdrift i 3 600-3 800 MHz-delbåndet skal være TDD.

4. De tildelte blokke skal være multipler af 5 MHz. En tildelt bloks nedre frekvensgrænse skal være på linje med eller fordelt på multipler af 5 MHz fra den relevante delbåndsgrænse ( 6 ). De relevante delbåndsgrænser er følgende, afhængigt af hvilken dupleksdrift der er valgt: 3 400 MHz og 3 600 MHz for TDD 3 410 MHz og 3 510 MHz for FDD.

5. Basisstationens og terminalstationens udsendelse inden for 3 400-3 800 MHz-båndet skal være i overensstemmelse med den Block Edge Mask, som findes i dette bilag.

B. TEKNISKE VILKÅR FOR BASISSTATIONER — BLOCK EDGE MASK

Nedenstående tekniske parametre for basisstationer kaldet Block Edge Mask (i det følgende benævnt »BEM«) er en væsentlig komponent i de vilkår, som er nødvendige for at sikre sameksistens mellem net, der støder op til hinanden, hvis der ikke findes nogen bi- eller multilaterale aftaler mellem operatører af tilstødende net. Der kan også benyttes mindre strenge tekniske parametre, hvis operatørerne af sådanne net enes om dem.

BEM består af flere elementer, som i tabel 1 er angivet for både 3 400-3 600 MHz-delbåndet og 3 600-3 800 MHz-delbåndet. Effektgrænsen uden for blokken, som er fastsat for at beskytte andre operatørers frekvenser, og effektgrænserne for overgangsområder, som gør filterdæmpning fra frekvensblokken til effektgrænsen uden for blokken mulig, betragtes som elementer uden for frekvensblokken. Beskyttelsesbåndene finder kun anvendelse ved FDD-drift i 3 400-3 600 MHz-delbåndet. BEM finder anvendelse på basisstationer med forskellige effektniveauer (kaldet makro-, mikro-, piko- og femtobasisstationer ( 7 )).

Tabel 2-6 indeholder effektgrænserne for forskellige BEM-elementer. Effektgrænsen inden for en frekvensblok anvendes på blokke, der ejes af en operatør. Der opstilles også effektgrænser for beskyttelsesbånd og for at beskytte radarfunktioner under 3 400 MHz.

Frekvensbåndene i tabel 1-6 er afhængige af, hvilken dupleksdrift der er valgt for 3 400-3 600 MHz-delbåndet (TDD eller FDD). PMax er den maksimale sendeeffekt for den pågældende basisstation målt som eirp ( 8 ). Synkroniseret drift er drift af TDD på to forskellige net, hvor der ikke foregår nogen samtidig uplink- og downlink-transmission, som defineret i de gældende standarder.

For at opnå en BEM til en bestemt blok skal BEM-elementerne, som er defineret i tabel 1, kombineres i følgende trin:

1. Effektgrænsen inden for blokken skal anvendes på den blok, som tildeles operatøren.

2. Der skal fastsættes overgangsområder og anvendes tilsvarende effektgrænser. Overgangsområderne kan overlappe beskyttelsesbåndene, og i så fald anvendes effektgrænserne uden for blokken for overgangsområderne.

3. For de resterende frekvenser, der tilegnes FDD eller TDD, anvendes effektgrænserne uden for blokken.

4. Der anvendes effektgrænser for beskyttelsesbåndene på de tilbageværende beskyttelsesbåndsfrekvenser.

5. For frekvenser under 3 400 MHz anvendes en af de supplerende effektgrænser uden for blokken.

I figuren findes der et eksempel på en kombination af forskellige BEM-elementer.

Hvis TDD-net er usynkroniserede, kan to tilstødende operatører overholde BEM-kravene ved at indføre frekvensseparation (f.eks. gennem en godkendelsesprocedure på nationalt niveau) af begge operatørers blokkanter. En anden mulighed er at indføre såkaldte blokke med forbehold for to tilstødende operatører, hvilket kræver, at operatørerne begrænser den effekt, der bruges i den øverste og nederste del af de tildelte frekvensblokke ( 9 ).







Tabel 1 Definition af BEM-elementer BEM-elementer Definition Inden for blokken Henviser til en blok, for hvilken BEM er afledt. Frekvensområde uden for blokken Frekvensområde anvendt til TDD, FDD-uplink og FDD-downlink med undtagelse af den blok, der tildeles operatøren og de dertil hørende overgangsområder. Overgangsområde For FDD-downlink-blokke omfatter overgangsområdet 0-10 MHz under og 0-10 MHz over den blok, der tildeles en operatør. For TDD-blokke omfatter overgangsområdet 0-10 MHz under og 0-10 MHz over den blok, der tildeles en operatør. Overgangsområdet anvendes på tilstødende TDD-blokke, der tildeles andre operatører, hvis netværkene er synkroniserede, eller på frekvenser mellem tilstødende TDD-blokke, som er adskilt af intervaller på 5 eller 10 MHz. Overgangsområder finder ikke anvendelse på tilstødende TDD-blokke, som er tildelt andre operatører, hvis nettene ikke er synkroniserede. Overgangsområderne finder ikke anvendelse under 3 400 MHz eller over 3 800 MHz. Beskyttelsesbånd Følgende beskyttelsesbånd finder anvendelse ved FDD-allokering: 3 400-3 410 MHz, 3 490-3 510 MHz (dupleksafstand) og 3 590-3 600 MHz. Hvis der er overlapninger mellem overgangsområder og beskyttelsesbånd, anvendes effektgrænserne for overgangsområderne. Supplerende frekvensområde uden for blokken Frekvensområde under 3 400 MHz.







Tabel 2 Effektgrænsen inden for blokken BEM-elementer Frekvensbånd Effektgrænse Inden for blokken Blok tildelt en operatør Ikke obligatorisk. Hvis en myndighed ønsker en øvre grænse, skal der anvendes en værdi, der ikke overskrider 68 dBm/5 MHz pr. antenne.

Forklarende bemærkning til tabel 2

Der skal anvendes en effektkontrol på femtobasisstationer for at minimere interferensen med tilstødende kanaler. Kravet om effektkontrol for femtobasestationer hidrører fra behovet for at reducere interferens fra udstyr, som forbrugere kan tage i brug, og som derfor ikke er koordineret med de omgivende net.







Tabel 3 Effektgrænser uden for blokken BEM-elementer Frekvensbånd Effektgrænse Frekvensområde uden for blokken FDD-downlink (3 510-3 590 MHz). Synkroniserede TDD-blokke (3 400-3 800 MHz eller 3 600-3 800 MHz). Min(PMax — 43,13) dBm/5 MHz eirp pr. antenne Frekvensområde uden for blokken FDD-uplink (3 410-3 490 MHz). Usynkroniserede TDD-blokke (3 400-3 800 MHz eller 3 600-3 800 MHz). – 34 dBm/5 MHz eirp pr. celle (1) (1) Der kan forhandles en undtagelse fra basisfrekvensen mellem operatører, hvis frekvenser støder op til hinanden, for femtobasisstationer, hvis der ikke er nogen risiko for interferens med makrobasisstationer. I så fald kan man bruge værdien – 25 dBm/5 MHz eirp pr. celle.

Forklarende bemærkning til tabel 3

Effektgrænsen uden for blokken for FDD-downlink og synkroniseret TDD udtrykkes ved at kombinere dæmpningen i forhold til den maksimale sendeeffekt med en fastsat øvre grænse. Det er den mest begrænsede af de to værdier, der finder anvendelse. Det fastsatte niveau sætter en øvre grænse for, hvor meget interferens, der kan komme fra en basisstation. Hvis to TDD-blokke er synkroniserede, vil der ikke være nogen interferens mellem basestationerne. I så fald skal der anvendes den samme effektgrænse uden for blokken som for FDD-downlink-området.

Basiseffektgrænsen for FDD-uplink og usynkroniseret TDD udtrykkes kun som en fastsat grænse.







Tabel 4 Effektgrænser for overgangsområder BEM-elementer Frekvensbånd Effektgrænse Overgangsområde – 5 til 0 MHz fra den nedre blokkant eller 0 til 5 MHz fra den øvre blokkant Min(PMax — 40,21) dBm/5 MHz eirp pr. antenne Overgangsområde – 10 til – 5 MHz fra den nedre blokkant eller 5 til 10 MHz fra den øvre blokkant Min(PMax — 43,15) dBm/5 MHz eirp pr. antenne

Forklarende bemærkning til tabel 4

Effektgrænserne for overgangsområderne er defineret for at muliggøre en effektbegrænsning fra niveauet inden for blokken til niveauet uden for blokken eller beskyttelsesbåndet. Kravene er udtrykt som dæmpningen i forhold til den maksimale sendeeffekt kombineret med en fastsat øvre grænse. Det er den mest begrænsede af de to værdier, der finder anvendelse.







Tabel 5 Effektgrænser for beskyttelsesbånd for FDD BEM-elementer Frekvensbånd Effektgrænse Beskyttelsesbånd 3 400-3 410 MHz – 34 dBm/5 MHz eirp pr. celle Beskyttelsesbånd 3 490-3 500 MHz – 23 dBm/5 MHz pr. antenneport Beskyttelsesbånd 3 500-3 510 MHz Min(PMax — 43,13) dBm/5 MHz eirp pr. antenne Beskyttelsesbånd 3 590-3 600 MHz Min(PMax — 43,13) dBm/5 MHz eirp pr. antenne

Forklarende bemærkning til tabel 5

Effektgrænsen for beskyttelsesbåndet 3 400-3 410 MHz skal være den samme som effektgrænsen uden for blokken for det tilstødende FDD-uplink (3 410-3 490 MHz). Effektgrænsen for beskyttelsesbåndene 3 500-3 510 MHz og 3 590-3 600 MHz skal være den samme som effektgrænsen uden for blokken for det tilstødende FDD-downlink (3 510-3 590 MHz). Effektgrænsen for beskyttelsesbåndet 3 490-3 500 MHz er baseret på kravene til utilsigtet udstråling på — 30 dBm/MHz ved antennetilslutningen konverteret til en båndbredde på 5 MHz.







Tabel 6 Supplerende effektgrænser uden for blokken for basisstationer i landespecifikke situationer Situation BEM-element Frekvensbånd Effektgrænse A EU-lande med militære radiostedbestemmelsessystemer under 3 400 MHz Supplerende frekvensområde uden for blokken Under 3 400 MHz for både TDD- og FDD-allokering (1) – 59 dBm/MHz eirp (2) B EU-lande med militære radiostedbestemmelsessystemer under 3 400 MHz Supplerende frekvensområde uden for blokken Under 3 400 MHz for både TDD- og FDD-allokering (1) – 50 dBm/MHz eirp (2) C EU-lande, som ikke anvender de tilstødende bånd, eller hvis anvendelse ikke kræver ekstra beskyttelse. Supplerende frekvensområde uden for blokken Under 3 400 MHz for både TDD- og FDD-allokering Ikke relevant (1) Myndighederne kan vælge at have et beskyttelsesbånd under 3 400 MHz. I så fald finder effektbegrænsningen kun anvendelse under beskyttelsesbåndet. (2) Myndighederne kan vælge grænsen i situation A eller B afhængigt af, hvilket beskyttelsesniveau der kræves for radaren i den pågældende region.

Forklarende bemærkning til tabel 6

De supplerende effektgrænser uden for blokken afspejler behovet for at beskytte militære radiostedbestemmelsessystemer i visse lande. Situation A, B og C kan anvendes pr. region eller land, således at de tilstødende frekvensbånd kan opnå forskellige beskyttelsesniveauer i forskellige geografiske områder eller lande, afhængigt af allokeringen af de tilstødende frekvensbånd. Det kan være nødvendigt at indføre andre afhjælpningsforanstaltninger såsom geografisk separation, samordning fra sag til sag eller et supplerende beskyttelsesbånd for at sikre TDD-drift. De supplerende basiseffektgrænser i tabel 6 finder kun anvendelse på udendørs celler. For indendørs celler kan der slækkes på effektgrænsen på grundlag af en individuel vurdering. Det kan være nødvendigt at indføre andre afhjælpningsforanstaltninger for terminalstationer såsom geografisk separation eller et supplerende beskyttelsesbånd for både FDD- og TDD-drift.







Figur Eksempel på kombinationer af BEM-elementer til basisstationer til en FDD-blok, som begynder ved 3 510 MHz (1) (1) Bemærk navnlig, at der er defineret forskellige niveauer uden for blokken for forskellige dele af frekvensområdet, og at effektgrænsen for det lave overgangsområde anvendes i en del af beskyttelsesbåndet 3 490-3 510 MHz. Frekvenser under 3 400 MHz er ikke inkluderet i figuren, selvom BEM-elementet »supplerende frekvensområde uden for blokken« kan bruges til at beskytte militære radiostedbestemmelsessystemer.

C. TEKNISKE VILKÅR FOR TERMINALSTATIONER







Tabel 7 Krav inden for blokken — Terminalstationens BEM for effektgrænsen inden for blokken Maksimal effekt inden for blokken (1) 25 dBm (1) Denne effektgrænse angives som eirp for faste eller installerede terminalstationer og som den totalt udstrålede effekt (TRP) for mobile eller nomadiske terminaler. Eirp og TRP er ækvivalente for isotropiske antenner. Det anerkendes, at denne værdi kan afvige med en værdi (på op til 2 dB) defineret i de harmoniserede standarder for at tage højde for driften under ekstreme miljøforhold og produktionsspredning.

Medlemsstaterne kan under visse omstændigheder slække på begrænsningen i tabel 7, f.eks. for faste terminalstationer, hvis beskyttelsen og den fortsatte drift af anden eksisterende anvendelse af 3 400-3 800 MHz-båndet ikke udsættes for interferens, og hvis forpligtelser i forhold til nabolande er opfyldt.